Prosjektbeskrivelse: Kommunepartnerskap for utvikling og omstilling (forprosjekt)

# 1. Innledning

Vestlandet står midt i en omfattende grønn omstilling, der energi, samferdsel og bærekraftig samfunnsutvikling er nøkkeltema. Kommunene og fylkeskommunene spiller en avgjørende rolle i dette arbeidet, men har ofte begrenset kapasitet og tilgang på relevant innsikt. Initiativ Vest ønsker å etablere et kommunepartnerskap som gir støtte, innsikt og nettverk til lokalpolitikere og kommuneadministrasjon – og samtidig bygger en ny regional samarbeidsplattform.

Som det står i den politiske plattformen til Vestlandsrådet «Fylka på Vestlandet har mange felles muligheiter og utfordringar. Vi kan oppnå meir gjennom å samle kreftene for å utvikle Vestlandet, for å utnytte felles muligheiter og for å løyse våre felles utfordringar.»

Vi deler ideene bak plattformen, og ønsker å bidra aktivt til å løfte landsdelen i samme retning.

Initiativ Vest skal mobilisere alle gode krefter for hele Vestlandet. Vi må stå sammen om de viktige utfordringene landsdelen står overfor. Derfor vil vi jobbe for å støtte oppunder lokalpolitikere i kommuner og fylkeskommuner i landsdelen.

# 2. Om Initiativ Vest

Initiativ Vest er tankesmien for Vestlandet, organisert som en ideell stiftelse. Vi jobber for sterkere samarbeid på Vestlandet, for omstilling og mot sentralisering. Våre hovedområder er makt og samarbeid, transport og stedsutvikling, og energi og næringsutvikling.

Vi sprer ideer og kunnskap som andre tar videre, og skaper arenaer for deling og samarbeid. Gjennom formidling, deltakelse i debatten, nyhetsbrev og ulike arrangement er vi med på å skape et sterkere *Vestlandet.*

Fordi vi er en uavhengig aktør som ser hele landsdelen, er vi godt posisjonert for å bidra til å løfte landsdelens kommuner, fylkeskommuner og andre aktører for fremtiden.

# 3. Konseptet: Kommunepartner

*Kommunepartner for utvikling og omstilling* er et samarbeidskonsept der Initiativ Vest bidrar overfor lokalpolitikere og kommuneadministrasjon.

Kommunene melder seg som partnere. Det gir tilgang på faglig innhold, eksklusive nyhetsbrev og relevante møtearenaer.

For å bli partner betaler kommunene en årlig kontingent. Vi ser for oss at den er på 50-100 000, differensiert etter kommunestørrelse.

Gjennom nyhetsbrevet *Perspektiv for lokalpolitikere* og møteserien *Tenk nytt* har vi testet ut konseptet. Erfaringen er at det stor interesse blant regionens lokalpolitikere for å delta på disse arenaene. Gjennom dette prosjektet får vi muligheten til å utvide tilbudet og etablere en varig modell som kan være med på å samle vestlendingene.

Ved å kommunisere ut viktige regionale saker til landsdelens lokalpolitikere, kan vi skape en sterkere felles kraft.

# 4. Formål med prosjektet

Formålet med prosjektet er å utvikle og etablere en modell for et kommunepartnerskap som:

• Styrker kommunenes kunnskapsgrunnlag i møte med grønn omstilling
• Skaper møteplasser for dialog og erfaringsdeling
• Bidrar til bedre lokal politikkutforming innen energi og samferdsel
• Forankrer et sterkere regionalt samarbeid mellom kommunene i vestlandsfylkene

# 5. Hovedaktiviteter

Prosjektet skal i utviklingsfasen (2025–2027) omfatte følgende aktiviteter:
• Etablering av én prosjektstilling
• Utvikling av nyhetsbrev, møteformater og notatmaler
• Digitale og fysiske møteplattformer for partnerkommuner
• Utvikling og etablering av kommunikasjons- og publiseringsløsning
• Pilotering i 5–10 kommuner
• Evaluering og justering før full lansering i 2027

# 6. Målgrupper og samarbeidspartnere

Hovedmålgruppen er kommuner i Vestland, Rogaland og Møre og Romsdal, samt de tre fylkeskommunene. Initiativ Vest vil samarbeide med regionale aktører innen næringsutvikling og kunnskapsmiljøer.

Vestlandsrådet og fylkeskommunene vil være en viktig samarbeidspartner i kraft av deres rolle som regional utviklingsaktør. Gjensidig kunnskapsdeling og felles interesse i møteplasser

# 7. Framdriftsplan

**Høst 2025**

* Ansette prosjektleder
* Arrangere workshop med samarbeidspartnere og interessenter
* Utrede tekniske og digitale modeller
* Forsterke arbeidet med nyhetsbrev for lokalpolitikere
* Kartlegge kommuner for pilot og partnerskap
* Utarbeide kommunikasjon- og profilkonsept

**2026**

* Etablere og teste digitale møteformater (runde 1)
* Starte pilot med utvalgte partnerkommuner (5–10 stk)
* Produsere og distribuere policy briefs og temanotater
* Evaluere og justere nyhetsbrev og artikler
* Arrangere første fysiske partnertreff
* Videreutvikle digitale verktøy og plattform
* Gjennomføre minimum to erfaringsdelingsmøter med pilotkommunene
* Aktiv innsalg til nye kommuner og partnere
* Starte arbeidet med bærekraftig finansieringsmodell

**2027**

* Lansering av fullverdig partnerskapsmodell
* Åpne for bred deltakelse fra kommuner i alle tre vestlandsfylker
* Etablere årlig struktur for nyhetsbrev, nettverk og kunnskapsformidling
* Evaluering og revidering av innhold og prismodell
* Søke videre samarbeid med fylkeskommuner, næringsliv og nasjonale aktører
* Presentere sluttrapport og erfaringer fra pilotprosjekt
* Sikre videre finansiering for videreføring etter prosjektperioden

# 8. Behov for støtte

For å kunne utvikle og etablere partnerskapsmodellen søker Initiativ Vest om 2 millioner kroner over to år (høst 2025 – sommer 2027). Midlene skal finansiere prosjektstilling, innholdsproduksjon, møteplattformer og nødvendig digital infrastruktur. Initiativ Vest stiller opp med en betydelig egenfinansiering og -innsats for å realisere prosjektet. I tillegg vil vi i løpet av prosjektperioden sikre medfinansiering fra deltakende kommuner i det innledende arbeidet.

Støtte i den innledende prosjektfasen vil være avgjørende for å rigge en modell som i neste omgang er økonomisk selvbærende gjennom partnerkommuner, samarbeid og egeninnsats.

**Inntekter**

|  |  |  |  |
| --- | --- | --- | --- |
| **Kilde** | **2025/2026** | **2026/2027** | **Totalt** |
| Prosjektutviklingsstøtte | 1 000 000 | 1 000 000 | 2 000 000 |
| Partnerinntekter |  | 500 000 – 1 000 000 | 500 000- 1 000 000 |
| Egeninnsats |  |  | Varierer |
|  |  |  |  |

**Kostnader**

|  |  |  |
| --- | --- | --- |
| **Kostnadspost** | **Totalt** | **Kommentar** |
| Prosjektleder | 1 700 000 |  |
| Digitale tjenester | 200 000 |  |
| Administrativ drift | 150 000 |  |
| Reiseutgifter | 200 000 |  |
| Arrangement | 100 000 |  |
| Kommunikasjon/profil | 75 000 |  |
| Programvare/verktøy | 40 000 |  |
|  |  |  |
|  |  |  |

Egeninnsats: Initiativ Vests øvrige administrasjon bidrar med faglig innhold, møteledelse, kommunikasjon og utviklingsarbeid.

Økonomisk egeninnsats: Dekker differansen faktiske kostnader og inntekter.

# 9. Resultater og videreføring

Prosjektet vil resultere i:
• En bærekraftig partnerskapsmodell klar til skalering
• Økt kapasitet og kompetanse i kommunene
• Et velfungerende nettverk på tvers av fylkesgrenser
• En ny inntektsmodell som sikrer videre drift gjennom kommunal deltakelse og faglige samarbeid

Gjennom dette arbeidet skal vi skape et sterkere politisk fellesskap på Vestlandet. Regionen vil stå sterkere når vi har felles arenaer og felles kunnskapsgrunnlag. Sammen med fylkeskommunene og Vestlandsrådet kan vi gjøre dette til et kraftfullt verktøy for grønn omstilling og regional samhandling på Vestlandet.

Kontakt:

Initiativ Vest
**Mathias Fischer, daglig leder**
E-post: mathias@initiativvest.no
Telefon: 950 34 940